Οι βρεφικοί κολικοί είναι το έντονο και παρατεταμένο κλάμα ή/και ανησυχία, που συμβαίνει συχνά σε ένα κατά τα άλλα υγιές μωρό. Χαρακτηριστικό των κολικών είναι ότι τα περισσότερα μωρά κλαίνε συνήθως μια συγκεκριμένη ώρα (συνήθως το απόγευμα ή το βράδυ) και δεν παρηγορούνται εύκολα. Συχνά κατά το κλάμα λυγίζουν τα ποδαράκια προς την κοιλιά ή κάνουν τόξο με την πλάτη τους. Η κοιλιά τους μπορεί να γουργουρίζει ή να έχει πολλά αέρια, τα χέρια σφίγγουν σε μπουνίτσες και το πρόσωπο κοκκινίζει. Οι κολικοί εμφανίζονται στα περισσότερα μωράκια και είναι μέρος της φυσιολογικής ανάπτυξης.
Παρόλου που η αιτία των κολικών δεν είναι γνωστή, γνωρίζουμε ότι δεν οφείλονται στον αέρα που καταπίνουν τα μωράκια. Άρα, όσον αφορά το θηλασμό δε χρειάζεται να γίνει κάποια αλλαγή, εφόσον το μωρό τρώει καλά και παίρνει βάρος.